En 14-årig dreng fra Sindal blev dræbt tidligt søndag morgen, da han og en 15-årig dreng på knallert kørte af vejen og ind i et træ . Det oplyser vagthavende hos politiet i Hjørring. Den 14-årige blev erklæret død, da han ankom i ambulance til hospitalet tidligt i morges. Den 15-årige slap med kvæstelser. Blandt andet en brækket arm. Ulykken skete mellem Sindal og Astrup . Politiet kan endnu ikke oplyse, hvor hurtigt de to drenge kørte, eller om knallerten er tunet. Men knallerten vil nu blive undersøgt, oplyser politiet.

Referat:
Ulykke tidligt søndag morgen mellem Sindal og Astrup